CELEX: 
Language: fi
Date: 2021-09-28 00:00:00
Title: KOMISSION DELEGOITU ASETUS (EU) …/…, elpymis- ja palautumistukivälineen perustamisesta annetun Euroopan parlamentin ja neuvoston asetuksen (EU) 2021/241 täydentämisestä määrittelemällä menetelmä sosiaalimenojen raportointia varten

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               1.1. Yleinen tausta ja tavoitteet 
            
            
               Covid-19-pandemian puhkeamisella on ollut merkittävä vaikutus Euroopan unionin taloudelliseen ja sosiaaliseen tilanteeseen. Koronaviruskriisi on pysäyttänyt kuuden vuoden positiivisen työllisyyskehityksen. Työllisyysaste oli 72,4 prosenttia vuoden 2020 kolmannella neljänneksellä, ja monien eurooppalaisten toimeentulo ja työllisyysnäkymät ovat vaarantuneet. Koska jotkin talouden alat eivät ehkä pysty täysin toipumaan kriisistä, työttömyys ja työmarkkinoiden ulkopuolelle jääminen saattavat pitkällä aikavälillä lisääntyä, millä voisi olla arpeuttavia vaikutuksia asianomaisiin henkilöihin ja koko talouteen, mikä merkitsisi myös ammattitaidon katoamista. Pitkäaikaisten arpeuttavien vaikutusten riski koskee erityisesti nuorempia sukupolvia. Muina taantumakausina vaikean taloudellisen ja sosiaalisen tilanteen vaikutuksia voidaan jossain määrin lieventää siten, että koulutuksessa pysytään kauemmin, mutta covid-19-kriisi on vaikeuttanut myös taitojen kehittämistä, kun on suljettu kouluja ja siirrytty laajasti verkko-opetukseen. Lisäksi sosiaali- ja terveydenhuoltoalat ovat olleet kriisin eturintamassa, ja vaarana on, että niihin kohdistuu jatkossakin kielteisiä vaikutuksia. Vaikka kriisin välittömiä vaikutuksia on lievennetty kansallisella ja EU:n tasolla käyttöön otetuilla lyhyen aikavälin toimenpiteillä, keskipitkällä ja pitkällä aikavälillä tarvitaan valtavia investointeja ja uudistuksia, jotta voidaan toipua kriisistä ja luoda kestävämpi, palautumiskykyisempi ja oikeudenmukaisempi Eurooppa seuraavia sukupolvia varten. Vastatakseen tähän haasteeseen Euroopan unioni hyväksyi joulukuussa 2020 Euroopan elpymissuunnitelman, johon sisältyy vahvistettu monivuotinen rahoituskehys vuosiksi 2021–2027 ja uusi Next Generation EU -elpymispaketti. Yhdessä nämä välineet vapauttavat 1,85 biljoonaa euroa (vuoden 2018 hintoina) jäsenvaltioiden tukemiseksi niiden pyrkimyksissä selviytyä kriisistä, käynnistää EU:n talous ja ohjata se kestäväpohjaiseen ja selviytymiskykyiseen suuntaan. 
            
            
               Elpymis- ja palautumistukivälineen perustamisesta annettu Euroopan parlamentin ja neuvoston asetus (EU) 2021/241
                  1
               , jäljempänä ’elpymis- ja palautumistukivälinettä koskeva asetus’, hyväksyttiin helmikuussa 2021 Next Generation EU -välineen suurimpana ohjelmana. Elpymis- ja palautumistukivälineen, jäljempänä ’tukiväline’, määrärahat ovat 672,5 miljardia euroa, ja siitä myönnetään jäsenvaltioille rahoitustukea, jota ei tarvitse maksaa takaisin, sekä lainoja laajamittaisiin investointeihin ja uudistuksiin, joita jäsenvaltiot toteuttavat toipuakseen covid-19-kriisistä. Tarkoituksena on edistää unionin taloudellista, sosiaalista ja alueellista yhteenkuuluvuutta. Tukivälineen keskeisenä tavoitteena on lieventää kriisistä erityisesti naisille, lapsille ja nuorille aiheutuvia sosiaalisia ja taloudellisia vaikutuksia. 
            
            
               Tätä varten tukivälineestä tuetaan jäsenvaltioita erityisesti niiden toimenpiteiden täytäntöönpanossa, jotka vastaavat EU:n aloitteita työllisyys- ja sosiaalialalla, erityisesti suositusta tehokkaasta työllisyyden aktiivituesta covid-19-kriisin jälkeen (EASE-järjestelmä)
                  2
               , tiedonantoa nuorisotyöllisyyden tukemisesta
                  3
                ja suositusta ”Silta työelämään – entistä vahvempi nuorisotakuu”
                  4
               , suositusta kestävää kilpailukykyä, sosiaalista oikeudenmukaisuutta ja selviytymiskykyä tukevasta ammatillisesta koulutuksesta
                  5
               , suositusta eurooppalaisesta lapsitakuusta
                  6
               , vammaisten henkilöiden oikeuksia koskevaa strategiaa 2021–2030
                  7
               , Euroopan osaamisohjelmaa kestävän kilpailukyvyn, sosiaalisen oikeudenmukaisuuden ja selviytymis- ja palautumiskyvyn tueksi
                  8
               , eurooppalaista koulutusaluetta
                  9
                ja digitaalisen koulutuksen toimintasuunnitelmaa
                  10
               , EU:n rasismintorjunnan toimintasuunnitelmaa 2020–2025
                  11
               , romanien tasa-arvoa, osallisuutta ja osallistumista koskevaa EU:n uutta strategiakehystä
                  12
               , sukupuolten tasa-arvoa koskevaa EU-strategiaa 2020–2025
                  13
               , hlbtiq-henkilöiden tasa-arvoa koskeva strategia 2020–2025
                  14
               , tiedonantoa Euroopan terveysunionin rakentamisesta
                  15
               , Euroopan lääkestrategiaa
                  16
                ja EU:n syöväntorjuntasuunnitelmaa
                  17
               . Näin se edistää myös EU:n vuoden 2030 yleistavoitteita, jotka koskevat työllisyyttä, osaamista ja köyhyyden vähentämistä ja joihin EU-johtajat suhtautuivat myönteisesti Portossa toukokuussa 2021 pidetyssä sosiaalialan huippukokouksessa ja kesäkuussa 2021 kokoontuneessa Eurooppa-neuvostossa.
            
            
               Tukivälineestä tuetaan uudistuksia ja investointeja, joita jäsenvaltiot esittävät elpymis- ja palautumissuunnitelmissaan elpymis- ja palautumistukivälinettä koskevan asetuksen kaikkien pilarien
                  18
                puitteissa. Monet näistä uudistuksista ja investoinneista edistävät osaltaan Euroopan sosiaalisten oikeuksien pilarin ja sen kaikkien periaatteiden täytäntöönpanoa. Tämä koskee erityisesti investointeja inhimilliseen pääomaan, esimerkiksi työvoiman osaamisen kehittämistä, uudelleen kouluttautumista ja uudelleen pätevöitymistä. Siihen voisi sisältyä myös uudistuksia, joiden tarkoituksena on saada parempia tuloksia ohjelmista, joilla helpotetaan työttömien pääsyä työelämään. Tukivälineestä tuetaan myös uudistuksia ja investointeja, joilla pyritään vahvistamaan sosiaalista ja alueellista yhteenkuuluvuutta ja lähentymistä unionissa. Lisäksi tukivälineellä pyritään varmistamaan, ettei kriisi vaikuta pysyvästi eurooppalaisten seuraavaan sukupolveen. Sen vuoksi se tukee myös uudistuksia ja investointeja, joilla pyritään parantamaan lasten ja nuorten pääsyä ja mahdollisuuksia koulutukseen, työllisyyteen, terveyteen, ravitsemukseen, työpaikkoihin ja asumiseen. Nämä painopisteet näkyvät elpymis- ja palautumistukivälinettä koskevan asetuksen 3 artiklassa vahvistetun tukivälineen soveltamisalan kuudesta pilarista kolmessa: sosiaalinen ja alueellinen yhteenkuuluvuus, terveys ja taloudellinen, sosiaalinen ja institutionaalinen palautumiskyky; ja seuraavalle sukupolvelle, lapsille ja nuorille, suunnatut toimintapolitiikat. 
            
            
               Jotta voidaan varmistaa asianmukainen raportointi sellaisten toimenpiteiden täytäntöönpanosta, joilla on sosiaalinen ulottuvuus, 29 artiklan 4 kohdassa siirretään komissiolle valta määritellä menetelmä, jonka mukaan raportoidaan tukivälineen sosiaalimenoista, myös lapsia ja nuoria koskevista menoista. Sosiaalimenoja, myös lapsia ja nuoria koskevia menoja, koskevan raportointimenetelmän tavoitteena on tarjota avoimella ja vastuullisella tavalla synteettistä tietoa tukivälineen sosiaalimenoista. 
            
            
               Sosiaalimenoja koskevaa raportointia, jossa keskitytään erityisesti sukupuolten tasa-arvoon, pidettiin myös olennaisen tärkeänä, kun otetaan huomioon, että asiaa korostetaan elpymis- ja palautumistukivälinettä koskevassa asetuksessa. 
            
            
               Kaikki suunnitelmiin sisältyvät uudistukset ja investoinnit, joilla on pääasiassa sosiaalinen ulottuvuus, osoitetaan yhteen yhdeksästä tämän asetuksen liitteessä kuvatusta sosiaalipolitiikan alasta. Nämä sosiaalipolitiikan alat on tarkoitus koota neljään laajempaan sosiaalialan luokkaan: i) työllisyys ja osaaminen, ii) koulutus, iii) terveydenhuolto ja pitkäaikaishoito sekä iv) sosiaalipolitiikka. Lisäksi merkitään kaikki luonteeltaan sosiaaliset toimenpiteet, joissa keskitytään muun muassa lapsiin ja nuoriin sekä sukupuolten tasa-arvoon. Näin voidaan raportoida erikseen elpymis- ja palautumistukivälineen menoista, jotka kohdistuvat lapsiin ja nuoriin sekä sukupuolten tasa-arvoon. 
            
            
               Tässä delegoidussa asetuksessa vahvistetaan menetelmä, jonka mukaan raportoidaan jäsenvaltioiden elpymis- ja palautumissuunnitelmiin sisältyvistä sosiaalimenoista, myös lasten ja nuorten sekä sukupuolten tasa-arvon osalta.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Euroopan parlamentin, neuvoston ja komission yhteisymmärrysasiakirjan (2016) mukaisesti komissio kuuli jäsenvaltioiden asiantuntijoita delegoidusta asetuksesta kokouksissa, joka pidettiin 28. toukokuuta 2021 ja 14. heinäkuuta 2021. Euroopan parlamentin ja neuvoston edustajat osallistuivat kokoukseen tarkkailijoina. Jäsenvaltioiden asiantuntijat suhtautuivat ehdotettuun menetelmään myönteisesti ja esittivät useita teknisiä ehdotuksia ja selvennyspyyntöjä. Asiantuntijat tiedustelivat erityisesti prosessista, jolla jäsenvaltiot pidetään ajan tasalla, kun komissio soveltaa tässä delegoidussa asetuksessa vahvistettua menetelmää raportoidessaan tukivälineen sosiaalimenoista. 
            
            
               Parempaa sääntelyä koskevien suuntaviivojen mukaisesti tämä delegoitu asetus julkaistiin ja siitä oli mahdollista antaa palautetta neljän viikon ajan 28. heinäkuuta 2021 ja 25. elokuuta 2021 välisenä aikana. Kuusi sidosryhmää, joista useimmat ovat sosiaalipolitiikan alalla toimivia kansalaisjärjestöjä, toimitti palautetta. Suurin osa huomautuksista kohdistui yhdeksään politiikan alaan, jotka oli yksilöity, jotta voitaisiin helpottaa sosiaalimenojen kannalta merkityksellisten elpymis- ja palautumissuunnitelmien toimenpiteiden merkitsemistä. Näissä kommenteissa ehdotettiin politiikan alojen hienosäätöä, kun taas joissakin niistä pyydettiin tiettyjen muidenkin kohderyhmien merkitsemistä.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Oikeudesta delegoitujen säädösten antamiseen säädetään asetuksen 2021/241 29 artiklan 4 kohdan b alakohdassa ja 30 artiklan 2 kohdassa.
            
            
               Delegoidun asetuksen 1 artiklassa säädetään menetelmästä, jonka mukaan sosiaalimenot raportoidaan. Tätä menetelmää täsmennetään delegoidun asetuksen liitteessä.
            
            
               Delegoidun asetuksen 2 artiklassa vahvistetaan delegoidun asetuksen voimaantulopäivä.
            
            
               KOMISSION DELEGOITU ASETUS (EU) …/…,
            
         
         
            
               annettu 28.9.2021,
            
            
               elpymis- ja palautumistukivälineen perustamisesta annetun Euroopan parlamentin ja neuvoston asetuksen (EU) 2021/241 täydentämisestä määrittelemällä menetelmä sosiaalimenojen raportointia varten
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon elpymis- ja palautumistukivälineen perustamisesta annetun Euroopan parlamentin ja neuvoston asetuksen (EU) 2021/241
                  19
                ja erityisesti sen 29 artiklan 4 kohdan b alakohdan ja 33 artiklan,
            
            
               sekä katsoo seuraavaa:
            
            
               (1)Elpymis- ja palautumistukivälineen, jäljempänä ’tukiväline’, tarkoituksena on antaa vaikuttavaa ja merkittävää rahoitustukea, jotta vauhditetaan kestävien uudistusten ja niihin liittyvien julkisten investointien toteutusta jäsenvaltioissa. Tukivälineellä pyritään nimenomaisesti torjumaan covid-19-kriisin kielteisiä sosiaalisia ja taloudellisia vaikutuksia ja seurauksia unionissa. 
            
            
               (2)Tukivälineellä tuetaan taloudellista ja sosiaalista elpymistä ja edistetään muun muassa köyhyyden, eriarvoisuuden ja työttömyyden torjuntaa, laadukkaiden ja pysyvien työpaikkojen luomista, terveydenhuollon valmiuksien parantamista sekä parempaa politiikkaa seuraavaa sukupolvea varten, koulutus mukaan lukien. 
            
            
               (3)Tukivälineellä tuetaan jäsenvaltioita erityisesti niiden toimenpiteiden täytäntöönpanossa, jotka vastaavat Euroopan sosiaalisten oikeuksien pilaria ja unionin aloitteita työllisyyden, koulutuksen ja terveydenhoidon aloilla ja sosiaalialalla, erityisesti Euroopan sosiaalisten oikeuksien pilaria koskevaa toimintasuunnitelmaa
                  20
                ja suositusta tehokkaasta työllisyyden aktiivituesta covid-19-kriisin jälkeen (EASE-järjestelmä)
                  21
               , tiedonantoa nuorisotyöllisyyden tukemisesta
                  22
                ja suositusta ”Silta työelämään – entistä vahvempi nuorisotakuu”
                  23
               , suositusta kestävää kilpailukykyä, sosiaalista oikeudenmukaisuutta ja selviytymiskykyä tukevasta ammatillisesta koulutuksesta
                  24
               , suositusta eurooppalaisesta lapsitakuusta
                  25
               , vammaisten henkilöiden oikeuksia koskevaa strategiaa 2021–2030
                  26
               , Euroopan osaamisohjelmaa kestävän kilpailukyvyn, sosiaalisen oikeudenmukaisuuden ja selviytymis- ja palautumiskyvyn tueksi
                  27
               , eurooppalaista koulutusaluetta
                  28
                ja digitaalisen koulutuksen toimintasuunnitelmaa
                  29
               , EU:n rasismintorjunnan toimintasuunnitelmaa 2020–2025
                  30
               , romanien tasa-arvoa, osallisuutta ja osallistumista koskevaa EU:n uutta strategiakehystä
                  31
               , sukupuolten tasa-arvoa koskevaa EU-strategiaa 2020–2025
                  32
               , hlbtiq-henkilöiden tasa-arvoa koskevaa strategiaa 2020–2025
                  33
               , tiedonantoa Euroopan terveysunionin rakentamisesta
                  34
               , Euroopan lääkestrategiaa
                  35
                ja EU:n syöväntorjuntasuunnitelmaa
                  36
               .
            
            
               (4)Tässä yhteydessä on tärkeää pystyä raportoimaan tukivälineestä rahoitetuista uudistuksista ja investoinneista, joilla on sosiaalinen ulottuvuus. Asetuksen (EU) 2021/241 29 artiklan 4 kohdan b alakohdan mukaan komissio määrittelee menetelmän, jonka mukaan raportoidaan tukivälineen sosiaalimenoista, myös lapsia ja nuoria koskevista menoista. 
            
            
               (5)Asetuksen (EU) 2021/241 31 artiklan 3 kohdan c alakohdan mukaan komission Euroopan parlamentille ja neuvostolle vuosittain antamassa kertomuksessa olisi oltava tiedot tukivälineestä 3 artiklassa tarkoitettujen kuuden pilarin puitteissa rahoitetuista menoista, joihin sisältyvät sosiaalimenot, mukaan lukien lapsia ja nuoria koskevat menot. 
            
            
               (6)Menetelmässä olisi oltava kaksi vaihetta: ensimmäiseksi komission olisi osoitettava tarvittaessa kyseistä jäsenvaltiota kuullen jokainen uudistus ja investointi, joka sisältyy jäsenvaltion elpymis- ja palautumissuunnitelmaan ja jolla on pääasiassa sosiaalinen ulottuvuus, yhteen yhdeksästä sosiaalipolitiikan alasta, jotka kuuluvat liitteessä esitettyihin neljään laajempaan sosiaalialan luokkaan; toiseksi olisi merkittävä kaikki luonteeltaan sosiaaliset toimenpiteet, joissa keskitytään muun muassa lapsiin ja nuoriin sekä sukupuolten tasa-arvoon, koska asetuksessa (EU) 2021/241 korostetaan sukupuolten tasa-arvoa; näin voidaan raportoida erikseen menoista, jotka kohdistuvat lapsiin ja nuoriin sekä sukupuolten tasa-arvoon.
            
            
               (7)Koska sosiaalimenoja koskevan menetelmän olisi oltava toiminnassa 31 päivään joulukuuhun 2021 mennessä ja jotta varmistetaan tässä asetuksessa säädettyjen toimenpiteiden ripeä soveltaminen, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä, 
            
            
            
               ON HYVÄKSYNYT TÄMÄN ASETUKSEN:
            
            
               1 artikla 
               Menetelmän määrittely
            
            
               1.Menetelmän, jolla tukivälineen puitteissa raportoidaan sosiaalimenoista, myös lasten ja nuorten sekä sukupuolten tasa-arvon osalta, on perustuttava hyväksytyissä elpymis- ja palautumissuunnitelmissa esitettyihin arvioituihin menoihin ja 2, 3 ja 4 kohdassa vahvistettuihin vaiheisiin. 
            
            
               2.Uudistukset ja investoinnit, joilla on pääasiassa sosiaalinen ulottuvuus, osoitetaan yhteen liitteessä esitetyistä yhdeksästä sosiaalipolitiikan alasta. Jokainen sosiaalipolitiikan ala on yhdistettävä laajempaan sosiaalialan luokkaan. Uudistus tai investointi voidaan osoittaa vain yhteen sosiaalipolitiikan alaan ja näin ollen yhteen sosiaalialan luokkaan.
            
            
               3.Jokainen luonteeltaan sosiaalinen toimenpide, jossa keskitytään muun muassa lapsiin ja nuoriin, on merkittävä, jotta voidaan myöhemmin raportoida erityisesti lapsiin ja nuoriin liittyvistä tukivälineen menoista.
            
            
               4.Jokainen luonteeltaan sosiaalinen toimenpide, jossa keskitytään muun muassa sukupuolten tasa-arvoon, on merkittävä, jotta tukivälineen puitteissa voidaan myöhemmin raportoida erityisesti sukupuolten tasa-arvoa koskevista menoista.
            
         
         
            
               5.Edellä 2, 3 ja 4 kohdassa tarkoitetut sosiaalipolitiikan alat ja sosiaalialan luokat sekä merkinnät sellaisten luonteeltaan sosiaalisten toimenpiteiden yksilöimiseksi, joissa keskitytään lapsiin ja nuoriin sekä sukupuolten tasa-arvoon, esitetään liitteessä.
            
            
               6.Komissio käyttää tätä menetelmää asetuksen (EU) 2021/241 31 artiklan 3 kohdassa tarkoitetussa vuosikertomuksessa antaessaan tietoa tukivälineestä rahoitetuista sosiaalimenoista, myös lasten ja nuorten sekä sukupuolten tasa-arvon osalta. 
            
            
               2 artikla 
               Voimaantulo
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 28.9.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2021/241, annettu 12 helmikuuta 2021, elpymis- ja palautumistukivälineen perustamisesta (EUVL L 57, 18.2.2021, s. 17).
               
               
                  
                     (2)
                  
                        Komission suositus (EU) 2021/402, annettu 4 päivänä maaliskuuta 2021, tehokkaasta työllisyyden aktiivituesta covid-19-kriisin jälkeen (C(2021) 1372 final)
               
               
                  
                     (3)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Nuorisotyöllisyyden tukeminen: silta työelämään seuraavalle sukupolvelle (COM(2020) 276 final, 1.7.2020).
               
               
                  
                     (4)
                  
                        Neuvoston suositus, annettu 30 päivänä lokakuuta 2020, ”Silta työelämään – entistä vahvempi nuorisotakuu” ja nuorisotakuun perustamisesta 22 päivänä huhtikuuta 2013 annetun neuvoston suosituksen korvaaminen (2020/C 372/01).
               
               
                  
                     (5)
                  
                        Neuvoston suositus, annettu 24 päivänä marraskuuta 2020, kestävää kilpailukykyä, sosiaalista oikeudenmukaisuutta ja selviytymiskykyä tukevasta ammatillisesta koulutuksesta (2020/C 417/01, 2.12.2020).
               
               
                  
                     (6)
                  
                        Odottaa neuvoston hyväksyntää (COM(2021) 137 final, 24.3.2021).
               
               
                  
                     (7)
                  
                        (COM(2021) 101 final, 3.3.2021)
               
               
                  
                     (8)
                  
                        (COM(2020) 274 final, 1.7.2020) 
               
               
                  
                     (9)
                  
                        Neuvoston päätöslauselma eurooppalaisen koulutusyhteistyön strategisista puitteista edettäessä kohti eurooppalaisen koulutusalueen toteuttamista ja kehittämistä (2021–2030) (2021/C 66/01)
               
               
                  
                     (10)
                  
                        (COM 2020) 624 final, 30.9.2020) 
               
               
                  
                     (11)
                  
                        (COM(2020) 565 final, 18.9.2020)
               
               
                  
                     (12)
                  
                        (COM(2020) 620 final, 7.10.2020)
               
               
                  
                     (13)
                  
                        (COM(2020) 152 final, 5.3.2020)
               
               
                  
                     (14)
                  
                        (COM(2020) 698 final, 12.11.2020)
               
               
                  
                     (15)
                  
                        (COM(2020) 724 final, 11.11.2020)
               
               
                  
                     (16)
                  
                        (COM/2020) 761 final, 25.11.2020)
               
               
                  
                     (17)
                  
                        (COM(2021) 44 final, 3.2.2021)
               
               
                  
                     (18)
                  
                        Asetuksen (EU) 2021/241 3 artiklan mukaisesti tukivälineen soveltamisala rakentuu kuuden pilarin ympärille: vihreä siirtymä; digitaalinen muutos; älykäs, kestävä ja osallistava kasvu, mukaan lukien taloudellinen yhteenkuuluvuus, työpaikat, tuottavuus, kilpailukyky, tutkimus, kehittäminen ja innovointi, sekä toimivat sisämarkkinat, joilla on vahvoja pk-yrityksiä; sosiaalinen ja alueellinen yhteenkuuluvuus; terveys ja taloudellinen, sosiaalinen ja institutionaalinen palautumiskyky muun muassa kriisivasteen ja kriisivalmiuden parantamiseksi; ja seuraavalle sukupolvelle, lapsille ja nuorille, suunnatut toimintapolitiikat, kuten koulutus ja osaaminen.
               
               
                  
                     (19)
                  
                        Euroopan parlamentin ja neuvoston asetus (EU) 2021/241, annettu 12 helmikuuta 2021, elpymis- ja palautumistukivälineen perustamisesta (EUVL L 57, 18.2.2021, s. 17). 
               
               
                  
                     (20)
                  
                        (COM/2021/102 final, 4.3.2021)
               
               
                  
                     (21)
                  
                        Komission suositus (EU) 2021/402, annettu 4 päivänä maaliskuuta 2021, tehokkaasta työllisyyden aktiivituesta covid-19-kriisin jälkeen (C(2021) 1372 final)
               
               
                  
                     (22)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Nuorisotyöllisyyden tukeminen: silta työelämään seuraavalle sukupolvelle (COM(2020) 276 final, 1.7.2020).
               
               
                  
                     (23)
                  
                        Neuvoston suositus, annettu 30 päivänä lokakuuta 2020, ”Silta työelämään – entistä vahvempi nuorisotakuu” ja nuorisotakuun perustamisesta 22 päivänä huhtikuuta 2013 annetun neuvoston suosituksen korvaaminen (2020/C 372/01).
               
               
                  
                     (24)
                  
                        Neuvoston suositus, annettu 24 päivänä marraskuuta 2020, kestävää kilpailukykyä, sosiaalista oikeudenmukaisuutta ja selviytymiskykyä tukevasta ammatillisesta koulutuksesta (2020/C 417/01, 2.12.2020).
               
               
                  
                     (25)
                  
                        Odottaa neuvoston hyväksyntää (COM(2021) 137 final, 24.3.2021).
               
               
                  
                     (26)
                  
                        (COM(2021) 101 final, 3.3.2021)
               
               
                  
                     (27)
                  
                        (COM(2020) 274 final, 1.7.2020) 
               
               
                  
                     (28)
                  
                        Neuvoston päätöslauselma eurooppalaisen koulutusyhteistyön strategisista puitteista edettäessä kohti eurooppalaisen koulutusalueen toteuttamista ja kehittämistä (2021–2030) (2021/C 66/01)
               
               
                  
                     (29)
                  
                        (COM 2020) 624 final, 30.9.2020) 
               
               
                  
                     (30)
                  
                        (COM(2020) 565 final, 18.9.2020)
               
               
                  
                     (31)
                  
                        (COM(2020) 620 final, 7.10.2020)
               
               
                  
                     (32)
                  
                        (COM(2020) 152 final, 5.3.2020)
               
               
                  
                     (33)
                  
                        (COM(2020) 698 final, 12.11.2020)
               
               
                  
                     (34)
                  
                        (COM(2020) 724 final, 11.11.2020)
               
               
                  
                     (35)
                  
                        (COM(2020) 761 final, 25.11.2020)
               
               
                  
                     (36)
                  
                        (COM(2021) 44 final, 3.2.2021)
               
            
      
    ---documentbreak--- 
      
         
         
            
               LIITE 
               Menetelmät, joilla raportoidaan sosiaalimenoista, myös lasten ja nuorten osalta ja sukupuolten tasa-arvon osalta
            
            
               1. Komissio osoittaa kunkin toimenpiteen, jolla on pääasiassa sosiaalinen ulottuvuus, ainoastaan yhteen seuraavista yhdeksästä sosiaalipolitiikan alasta: 
            
            
                     
                        Yhdeksän politiikan alaa neljässä tärkeimmässä sosiaalialan luokassa
                     
                  
               
                     
                        Sosiaalialan luokka: Työllisyys ja osaaminen
                     
                  
               
                     
                        1. Aikuiskoulutus, mukaan lukien ammatillinen jatkokoulutus: osaamisen tunnistaminen ja tunnustaminen
                     
                  
               
                     
                        2. Työllisyyden tukeminen ja työpaikkojen luominen, mukaan lukien työhönottoa ja ammatillista siirtymää koskevat kannustimet sekä tuki itsenäiseen ammatinharjoittamiseen
                     
                  
               
                     
                        3. Työmarkkinalaitosten nykyaikaistaminen, mukaan lukien infrastruktuuri, työvoimapalvelut sekä osaamisen tarve-ennusteet ja työsuojeluviranomaiset; työsuhdesuojelu ja työelämän organisointi; työmarkkinaosapuolten vuoropuhelu ja palkanmuodostusmekanismit; työpaikkojen mukauttaminen 
                     
                  
               
                     
                        Sosiaalialan luokka: Koulutus ja lastenhoito
                     
                  
               
                     
                        4. Varhaiskasvatus: saatavuus, kohtuuhintaisuus, laatu ja osallistavuus, mukaan lukien digitalisaatio ja infrastruktuuri 
                     
                  
               
                     
                        5. Yleissivistävä, ammatillinen ja korkea-asteen koulutus: saatavuus, kohtuuhintaisuus, laatu ja osallistavuus, mukaan lukien digitalisaatio ja infrastruktuuri
                     
                  
               
                     
                        Sosiaalialan luokka: Terveydenhuolto ja pitkäaikaishoito
                     
                  
               
                     
                        6. Terveydenhuolto: muutosjoustavuus, kestävyys, riittävyys, saatavuus, saavutettavuus, kohtuuhintaisuus ja laatu, mukaan lukien digitalisaatio ja infrastruktuuri
                     
                  
               
                     
                        7. Pitkäaikaishoito: muutosjoustavuus, kestävyys, riittävyys, saatavuus, saavutettavuus, kohtuuhintaisuus ja laatu, mukaan lukien digitalisaatio ja infrastruktuuri
                     
                  
               
                     
                        Sosiaalialan luokka: Sosiaalipolitiikka
                     
                  
               
                     
                        8. Sosiaalinen asuntotarjonta ja muu sosiaalinen infrastruktuuri 
                     
                  
               
                     
                        9. Sosiaalinen suojelu, mukaan lukien sosiaalipalvelut ja haavoittuvassa asemassa olevien ryhmien integroituminen
                     
                  
               
            
               2. Komissio osoittaa jokaiselle luonteeltaan sosiaaliselle toimenpiteelle, jossa keskitytään muun muassa lapsiin ja nuoriin, merkinnän, jotta voidaan raportoida erityisesti lapsiin ja nuoriin liittyvistä tukivälineen menoista.
            
            
               3. Komissio osoittaa jokaiselle luonteeltaan sosiaaliselle toimenpiteelle, jossa keskitytään muun muassa sukupuolten tasa-arvoon, merkinnän, jotta voidaan raportoida erityisesti tasa-arvoon liittyvistä tukivälineen menoista.